A SÓ ÉS A TÁPLÁLKOZÁS

Sómeghatározás és sóbevitel

(Eredeti cím: SALT AND DIET

Analysing salt and your salt intake)

Nyelv
Angol, magyar
Összefoglalás
Te mennyi sót fogyasztasz naponta? A túl sok só emelheti a vérnyomást és növelheti a szívbetegségek és az agyi katasztrófa bekövetkezésének valószínűségét. Egy felnőtt ember átlagosan kb. 10 g-ot fogyaszt belőle naponta. A megcélzott (ideálisnak tartott) mennyiség 6 g lenne, így a legtöbb embernek csökkentenie kellene a sóbevitelét. A só jelen van az olyan élelmiszerekben, mint a zöldségek, gyümölcsök, hal, hús és tejtermékek, de az élelmiszeripari termékekben is, mint a szószok, gabonapelyhek, levesek és cukorkák. Egy „sóbevitel-számító programot” alkalmazva ki fogod számítani, mennyi sót eszel meg naponta. Ezen túl a két csoport két különböző módszerrel meg fogja határozni a só koncentrációját. Ezek a módszerek a következők:

A. Nátrium meghatározása lángfotometriásan

B. Klorid-ion meghatározása csapadékos titrálással

Feladatcsoport típusa
B
Ez a feladatcsoport a következő kompetenciák fejlesztésében segít:

· Természettudományos ismeretek alkalmazása a problémamegoldás során

· Csapatmunkával kombinált problémamegoldás
· Kommunikáció

Mérési technikák
Csapadékos titrálás

Lángfotometria

Alkalmazási terület

Élelmiszerek
Idő

Gyakorlati órák:

180 perc

Elméletre szánt idő: 
  50 perc
Iskolán kívüli idő:
 
  40 perc

StandardBase szabványvizsgálatok

Vízminta nátrium-ion tartalmának meghatározása lángfotometriásan

StandardBase mérési technikák
Techniques for Volumetric Analysis (Precipitation Titration)

Flame Photometry

Egyéb források
http://www.saltinstitute.org/
http://www.healthyeatingclub.com/info/books-phds/books/foodfacts/html/data/data5a.html
http://www.akzonobelsalt.com/

http://www.salt.gov.uk/index.shtml
http://www.standardbase.com

Diák feladatleírás
A SÓ ÉS A TÁPLÁLKOZÁS

Sómeghatározás és sóbevitel

(Eredeti cím: SALT AND DIET

Analysing salt and your salt intake)
Honnan származik a só? 

A só főként kősóként a föld mélyén és oldott formában, a világ óceánjaiban, ill. bizonyos tavakban található. Helyenként a földfelszínen is előfordul, mint az ősi tengerek bepárlódása után visszamaradó anyag. A sót különféle módszerekkel (bányászattal, ill. bepárlással) állítják elő a világ sótermelő üzemeiben.
Miért van szükségünk sóra?

A kősó egy gyakori ásvány, aminek a kémiai neve nátrium-klorid. A számunkra a fontos része a nátriumion. A szervezetnek ugyanis a problémamentes működéshez szüksége van bizonyos mennyiségű nátriumionra. A nátriumion segít megfelelő értéken tartani a testfolyadékok koncentrációit. Központi szerepet játszik az elektromos impulzusok átvitelekor az idegek működése során és segítségére van a sejteknek a tápanyagfelvételben is.

Miért rossz a túl sok só?

Felnőttek esetében, ha a nátriumion koncentrációja túl magas, a szervezet vízvisszatartása túlzott lesz és a testfolyadékok térfogata megnő. Sok természettudós (bár nem az összes) úgy gondolja, hogy ez a folyamat kapcsolatba hozható a magas vérnyomással (azaz hipertenzióval), amely viszont megnöveli a szívkoszorúér betegségek és a végzetes agyi katasztrófa („stroke”) kockázatát.
Mennyi sót kell fogyasztanunk?

A kormány azt javasolja, hogy a felnőttek napi 6 g sót egyenek. Azonban, az átlagos napi sóbevitel 9-10 g naponta. Becslések szerint a feldolgozott, ill. előre gyártott (félkész és kész) ételek sótartalma körülbelül egy átlagember sóbevitelének 75%-át teszik ki. Az ilyen feldolgozott, ill. előre gyártott élelmiszerekhez tartósítás és ízesítés céljából adnak sót. A nátriumion olyan élelmiszeradalékokban is jelen van, mint a nátrium-glutamát és a nátrium-hidrokarbonát („szódabikarbóna”). Természetes eredetű nátriumion található az olyan élelmiszerekben is, mint a tojás és a hal. Az a só, amit az asztalunkon rászórunk az ételeinkre, csak sóbevitelünk 10-15%-át teszi ki.
Rövid összefoglaló

Egy sótermelő üzem laboratóriumában dolgozol, és el akarod dönteni, mi a legjobb eljárás az üzem által gyártott termék tiszta nátrium-klorid tartalmának meghatározására.

Két csoportban („A” és „B” csoport) fogtok dolgozni. A csoportok NaCl mintát fognak kapni.

A következőket kell tennetek:

„A” csoport:
· Határozzátok meg a minta Cl- tartalmát csapadékos titrálással!

· Számítsátok ki a saját napi átlagos sóbeviteleteket!

„B” csoport:
- Határozzátok meg a minta Na+ tartalmát lángfotometriás eljárással!

- Számítsátok ki a saját napi átlagos sóbeviteleteket!
Mindkét csoport („A” és „B”):
- Értelmezzétek az eredményeiteket és írjatok egy beszámolót a laboratóriumotok vezetőjének! 

- Írjatok egy rövid feljegyzést arról, hogyan lehet csökkenteni a napi sóbevitelt!
Elvégzendő vizsgálatok

A tanárotok fogja megmondani, hogy mikor kell elvégeznetek a méréseket.

Gyűjtsetek információt az alkalmazandó eljárásokról!

Készítsetek tervet az összes elemzésről és biztosítsátok, hogy a szükséges felszerelés, műszer, és vegyszer rendelkezésetekre álljon!

Beszéljétek meg a tervet a tanárotokkal (beleértve a kiválasztott eszközöket, műszereket és vegyszereket is)!

Tervezzétek meg, hogyan fogjátok 1 napra kitölteni a „sóbevitel kalkulátort”.

Minden gyakorlati feladat végzése előtt kockázatbecslést kell végezni.
“A” csoport

1. feladat

A méréshez pontos koncentrációjú ezüst-nitrát (0.1 mol/L) és kálium-tiocianát (0.1 mol/L) mérőoldatokra lesz szükség. Ha nem állnak rendelkezésre, akkor keressetek egy alkalmas módszert valamely tankönyvben és végezzétek el a pontos koncentráció meghatározását!
2. feladat

A “Tanulói adatlap: Kloridion meghatározása tiszta nátrium-kloridban csapadékos titrálással, ezüst-nitrát mérőoldattal – Volhard módszer” segítségével határozzátok meg a minta Cl- tartalmát!
3. feladat

A “Sóbevitel számítás” tanulói adatlap segítségével számítsátok ki a napi sóbeviteleteket!

“B” csoport

1. feladat

Alkalmazzátok a www. standardbase.com weboldalon található „Determination of sodium ion content in water using flame photometry” című eljárást! (Dolgozzátok át a mérés előtt az eljárást úgy, hogy a tiszta nátrium-klorid minta esetében is alkalmazható legyen!)

2. feladat

A “Sóbevitel számítás” tanulói adatlap segítségével számítsátok ki a napi sóbeviteleteket!
“A” és “B” csoport együtt

1. feladat

Összegezzétek a Cl- és Na+ meghatározásakor a csoportok által kapott eredményeket és írjatok egy beszámolót a laboratórium vezetőjének (azaz a tanárotoknak) arról, hogy melyik eljárást javasolnátok a sótermelő üzem laboratóriumában való alkalmazásra!

2. feladat

Gyűljetek össze mindnyájan és foglaljátok össze, hogy milyen eredményeket kaptak a csoportok tagjai a napi sóbevitel számításakor!

Mérési eredmények
Írjatok egy beszámolót az eredményeitekről és következtetéseitekről a laboratórium vezetője (azaz a tanárotok) számára! Használjátok az adataitokat annak alátámasztására, hogy melyik módszert javasolnátok a só nátrium-klorid tartalmának meghatározására a laboratóriumotokban, figyelembe véve a mérési módszerek pontosságát és érzékenységét!

Írjatok egy rövid feljegyzést arról, hogy mennyi az egyes csoporttagok napi sóbevitele és tegyetek javaslatokat arra, hogyan lehetne ezt csökkenteni (amennyiben szükséges)! Beszéljétek meg a feljegyzés tartalmát a diáktársaitokból és tanáraitokból álló hallgatósággal!
Önellenőrző feladatok diákoknak
Ehhez töltsétek ki a ProBase weboldalon található „Készségfejlesztés értékelése.doc” fájlt!
Tanulói adatlap: Kloridion meghatározása nátrium-klorid mintában csapadékos titrálással, ezüst-nitrát mérőoldattal – Volhard módszer

Alkalmazási terület
Az ezüst-nitrát oldatokat csaknem kizárólag a halogenid ionok (azaz a klorid, bromid és jodid) meghatározására használják. Az ezüst-nitrát oldatok pontos koncentrációját a Volhard módszerrel lehet meghatározni.

Alapelv
Ez a módszer egy kálium-tiocianáttal (régiesen: kálium-rodaniddal) történő visszatitrálást alkalmaz az oldat klorid-ion koncentrációjának meghatározására:




Ag+(aq) + Cl-(aq) →  AgCl(sz) 




Ag+(aq) + SCN -(aq) → AgSCN(sz) 

Amikor az összes ezüst-ion elreagált, a tiocianát-ionok legkisebb feleslege is reagál a Fe3+ indikátorral sötétvörös komplexet képezve:



Fe3+(aq) + SCN -(aq) → [FeSCN]2+(aq) 
A klorid-ion koncentrációt úgy határozzuk meg, hogy a tiocianát-ionokkal reagált ezüst-ionok móljainak számát kivonjuk az oldathoz adott teljes ezüst-nitrát móljainak számából.

Felszerelés
Berendezés

Műszerek:

· Analitikai mérleg; pontosság= 0.1 mg
· Büretta és büretta állvány
Üvegeszközök és egyéb felszerelés
· 250 cm3 mérőlombik
· 10 cm3 mérőhenger 
· 25 cm3 pipetta
· 50 cm3 pipetta
· Erlenmeyer lombikok
Vegyszerek
	Név
	Tisztasági fok
	CAS-szám

	Salétromsav
	Reagens
	7697-37-2

	Ezüst-nitrát
	Reagens
	7761-88-8

	Kálium-tiocianát
	Reagens
	333-20-0

	Kálium-nitrát
	Reagens
	7757-79-1

	Vas(III)-ammónium-szulfát-dodekahidrát
	Reagens
	7783-83-7

	Nátrium-klorid
	AR
	7647-14-5


Reagens oldatok
· Tömény salétromsav (6 mol dm-3)

· Pontos koncentrációjú ezüst-nitrát mérőoldat: (0,1 mol dm-3)

Amennyiben lehetőségünk van rá, szárítsunk 5 g AgNO3–ot 2 órán keresztül 100 °C-on és hagyjuk lehűlni. Mérjünk ki „körülbelül, de pontosan 4,25 g szilárd AgNO3 és készítsünk belőle oldatot desztillált vízzel egy 250 cm3–es mérőlombikban. Az oldatot tároljuk barna üvegben.
· Kálium-tiocianát-oldat (0,1 mol dm-3):
Mérjünk ki 2,43 g szilárd KSCN-t és készítsünk belőle oldatot desztillált vízzel egy 250 cm3–es mérőlombikban.
· Kálium-nitrát (szilárd)
· Indikátor oldat: vas(III)_ammónium-szulfát oldat (telített)
Adjunk 8 g NH4Fe(SO4)2.12H2O-t 20 cm3 desztillált vízhez és adjunk hozzá néhány csepp tömény salétromsavat.

Előkészítés
A minta előkészítése
Szárítsuk a mintát 140 °C-on 1 órahosszán át.

Eljárás
Minta

Mérjünk be pontosan 120 mg nátrium-kloridot. Kvantitatíve vigyük át Erlenmeyer lombikba, adjunk hozzá 5 cm3 6 mol dm-3 koncentrációjú salétromsavat,

50,00 cm3 0,1 mol dm-3ezüst-nitrát-oldatot és 2 g kálium-nitrátot. Rázzuk össze jól az oldatot. Adjunk hozzá 1 cm3 vas(III) indikátort. Folyamatos és intenzív rázogatás közben titráljuk a maradék ezüst-nitrátot a 0,1 mol dm-3 koncentrációjú kálium-tiocianát-oldattal a halvány vöröses-barna színeződés megjelenéséig.

A 0,1 mol dm-3 koncentrációjú kálium-tiocianát-oldat pontos koncentrációjának meghatározása

Pipettázzunk 25,00 cm3 0,1 mol dm-3ezüst-nitrát mérőoldatot (a pontos koncentrációját ki kell számítani!) egy Erlenmeyer lombikba, adjunk hozzá 5 cm3 6 mol dm-3 koncentrációjú salétromsavat és 1 cm3 vas(III) indikátort. Folyamatos és intenzív rázogatás közben titráljuk az oldatot 0,1 mol dm-3 koncentrációjú kálium-tiocianát-oldattal a halvány vöröses-barna színeződés megjelenéséig.

Számítások

Számítsuk ki a kálium-tiocianát-oldat pontos koncentrációját:

 = az ezüst-nitrát-oldat pontos koncentrációja (számított) mol/dm3-ben

VKSCN = a kálium-tiocianát-oldat fogyása cm3-ben

cKSCN = a kálium-tiocianát-oldat koncentrációja mol/dm3-ben.
Számítsuk ki a minta nátrium-klorid koncentrációját (a só tömeg %-ában)!

 = az ezüst-nitrát-oldat pontos koncentrációja (számított) mol/dm3-ben

VKSCN = a kálium-tiocianát-oldat fogyása cm3-ben

cKSCN = a kálium-tiocianát-oldat pontos koncentrációja mol/dm3-ben

58.5 = a nátrium-klorid moláris tömege g/mol= mg/mmol mértékegységben
m = a minta tömege mg-ban

Az eredmények megadása

Az eredményt a nátrium-klorid tömeg %-ában kell megadni.

Tanulói adatlap: Sóbevitel számítás

Számítsátok ki az 1 napi sóbeviteleteket!

Segítségképpen a következő weboldalakat használhatjátok:

http://www.salt.gov.uk/cgi-bin/saltcalc.pl 

http://www.safefoodonline.com/article.asp?article=1216
Tanári útmutató
Rövid áttekintés a mérési feladat céljairól

A diákok egy sótermelő üzem laboratóriumában dolgoznak, amely a só tisztaságának meghatározását végzi. Két csoportban, két különböző módszerrel mérik meg a nátrium-klorid minta nátrium-klorid tartalmát. A mérés pontossága és érzékenysége ismeretében kiválasztják a laboratóriumuk számára legmegfelelőbb módszert. Egy rövid feljegyzést is kell írniuk mindkét csoport tagjainak napi sóbeviteléről, és rámutatni arra, hogyan tudják csökkenteni (ha szükséges) a sóbevitelüket, valamint ezt a feljegyzést meg kell vitatniuk a diáktársaikból és tanáraikból álló hallgatósággal is. Ehhez szükségük van a tényszerű természettudományos tudásra és kompetenciákra, csoportmunkát kell végezniük és a hatékonyan kell kommunikálniuk a nagyközönség felé.

A diákok megtanulják:

· Gyakorlati és elméleti tudásukat alkalmazni természettudományos probléma-megoldásra a csapadékos titrálás és a lángfotometria tárgykörében

· Megfigyelni, megmérni, analizálni és kiértékelni adatokat a csapadékos titrálás és a lángfotometria tárgykörében
· Együttdolgozni másokkal és kezelni emberi kapcsolataikat
· A megvitatandó feljegyzés írása révén különféle célközönséggel kommunikálni
Készségfejlesztés

A diákok fele a csapadékos titrálást hajtja végre, a másik féle pedig a lángfotometriás mérést. Mindegyik meghatározás elvégzése után visszajelzést kell kapniuk az eredmények helyességét illetően. Megfelelő kérdések feltevésével kell gondolkodásra késztetni őket.

A készségfejlesztés az adott oktatási forma esetében alkalmazott értékelési- és vizsgakövetelmények függvénye. A só tisztaságának meghatározására használható “legjobb” módszerről írt jegyzőkönyv/beszámoló és a napi sóbevitelről szóló feljegyzés képezheti az osztályzatokban mért értékelés alapját.
Szervezés

A diákoknak tapasztalatokkal kell rendelkezniük a csapadékos titrálások és a lángfotometria tárgykörében.

Javasolható, hogy a diákok csoportokban dolgozzanak, a minimális csoportlétszám: 3 fő

Csoportok száma: 2 vagy több

2 csoport esetén: osszuk fel a munkát (a fentiekben említett módon)

2-nél több csoport esetén: több csoport is végezheti ugyanazt a feladatot

A különböző csoportokban dolgozó diákok összehasonlítják az eredményeiket és értelmezik a kapott különbségeket.

Minden diáknak részt kell vennie a tervezésben, a gyakorlati munkában és a jegyzőkönyv/beszámoló megírásában. A diákok számára biztosítani kell elegendő időt arra, hogy megoszthassák egymással és megvitathassák az eredményeiket a laboratóriumuk vezetőjének (azaz a tanáruknak) szóló jegyzőkönyv/beszámoló és a napi sóbevitelről szóló feljegyzés megírása előtt.
A diákoknak fel kell ismerniük, mennyire fontos, hogy nagy körültekintéssel, és a az eredmény jó minőségére büszkén végezzék a munkájukat. Érdemes erre őket a munka közben szelíden figyelmeztetni. A következő háromféle segítségre lehet szükségük:

· Segítség a gyakorlati megvalósítás részleteit illetően, beleértve a gyakorlati készségeket, valamint a vegyszerek és eszközök helyes kezelését
· Segítségnyújtás az egészségvédelmi és munkabiztonsági kérdésekben

· Segítségnyújtás a csoporton belül kialakítandó munkakapcsolatok terén.
Óraterv a tanároknak
Egy lehetséges megközelítés a következő:

· Tanári bevezető és az előzetes tudás ellenőrzése (kb. 25 perc)

· Csoportbeosztás elkészítése az elvégzendő feladatok kiosztása (10 perc)

· A gyakorlati munka elvégzése (kb. 180 perc)

· A csoportok összeülnek és megbeszélik az eredményeiket (kb. 15 perc)

· A jegyzőkönyv/beszámoló és a feljegyzés megírása (40 perc)

Gyakorlati tanácsok
· Felszerelés és vegyszerek
Anyagok és CAS számaik
	Név
	Tisztasági fok
	CAS-szám

	Salétromsav
	Reagens
	7697-37-2

	Ezüst-nitrát
	Reagens
	7761-88-8

	Kálium-tiocianát
	Reagens
	333-20-0

	Kálium-nitrát
	Reagens
	7757-79-1

	Vas(III)-ammónium-szulfát-dodekahidrát
	Reagens
	7783-83-7

	Nátrium-klorid
	AR
	7647-14-5

	Nátrium-klorid
	Spektrális tisztaságú
	7647-14-5


Készülékek
Műszerek
- lángfotométer
- büretta (barna)
- mágneses keverő keverőmaggal

- kalibrált analitikai mérleg

Üvegeszközök és egyéb felszerelés
· 1000 cm3 mérőlombik („A osztályú”)

· 2 x 250 cm3 mérőlombik („A osztályú”)

· 7 x 100 cm3 mérőlombik („A osztályú”)

· 10 cm3 mérőhenger
· 50 cm3, 25 cm3, 10 cm3, 5 cm3, 2 cm3, 1 cm3 pipetták („A osztályú”)
· Erlenmeyer lombik
· Előkészítés
Minta

Nátrium-klorid
Szárítsuk a mintát 140 °C-on 1 óra hosszat.

Oldatok

Pontos koncentációjú ezüst-nitrát-oldat (0,1 mol dm-3)

Amennyiben lehetőségünk van rá, szárítsunk 5 g AgNO3–ot 2 órán keresztül 100 °C-on és hagyjuk lehűlni. Mérjünk be „körülbelül, de pontosan” 4,25 g szilárd AgNO3 és készítsünk belőle oldatot desztillált vízzel egy 250 cm3–es mérőlombikban. Az oldatot tároljuk barna üvegben.

Pontos koncentációjú kálium-tiocinát-oldat (0,1 mol dm-3)

Mérjünk be 2,43 g szilárd KSCN-t és készítsünk belőle oldatot desztillált vízzel egy 250 cm3–es mérőlombikban. Határozzuk meg az oldat pontos koncentrációját ezüst-nitrát oldattal.

Vas(III)_ammónium-szulfát oldat (telített)

Adjunk 8 g NH4Fe(SO4)2.12H2O-t 20 cm3 desztillált vízhez és adjunk hozzá néhány csepp tömény salétromsavat (6 mol/dm3).

Standardok

Törzsoldat

Oldjunk fel 2,542 g 140 °C-on szárított NaCl-ot és hígítsuk 1000 cm3-re desztillált vízzel (1,00 cm3 = 1.00 mg Na+).

Hígított törzsoldat

Hígítsunk 10,00 cm3 törzsoldatot desztillált vízzel 100.0 cm3–re (1 cm3 = 100 μg Na+). Használjuk ezt a hígított törzsoldatot a kalibrációs görbéhez szükséges oldatok elkészítéséhez az 1-10 mg dm3 koncentrációtartományban!

Lángfotometria
Az elfogadható kalibrációs görbe készítéséhez ismerni kell az adott műszer nátrium koncentráció tartományát. A diákok feloldják a mintát és a mérőlombikban lévő oldat nátrium koncentrációjának a kalibrációs görbe közepe tájára kell esnie.
Tesztfeladatok
Válaszd ki a helyes választ!

1. Az ajánlatos napi sófelvétel egy felnőtt számára nem több mint:

a)
6 g
b)
7 g
c)
8 g
d)
10 g

2. Ki kell mérned egy 75 mg nátriumiont tartalmazó mintát. Nátrium-kloridra átszámítva ez:

a) 30 mg

b) 191 mg

c) 300 mg

d) 382 mg

3. Miért kell kálium-nitrátot adni a klorid mintához az ezüst-nitrát hozzáadása után a Volhard módszer esetében?

a) Hogy tisztán látható legyen a titrálás végpontja.

b) A szennyezések kicsapása céljából.

c) Hogy koaguláltassuk és maszkírozzuk a csapadékot a SCN- ionok elől.
d) Hogy maszkírozzuk a csapadékot az oldatban lévő Ag+ ionok elől.
4. A kibocsátott fény hullámhossza és színe jellemző a gerjesztett elemre. Ez a jelenség lehetővé teszi a minőségi elemzést. Mi a nátrium esetében látott szín?
a) Ibolyalila
b) Püspöklila
c) Sárga
d) Halványzöld
A válaszokat pirossal írtuk a szövegbe.
Tesztfeladatok

Válaszd ki a helyes választ!

1. Az ajánlatos napi sófelvétel egy felnőtt számára nem több, mint:

a.
6 g

b.
7 g

c.
8 g

d.
10 g

2. Ki kell mérned egy 75 mg nátriumiont tartalmazó mintát. Nátrium-kloridra átszámítva ez:

a. 30 mg

b. 191 mg

c. 300 mg

d. 382 mg

3. Miért kell kálium-nitrátot adni a klorid mintához az ezüst-nitrát hozzáadása után a Volhard módszer esetében?

a. Hogy tisztán látható legyen a titrálás végpontja.

b. A szennyezések kicsapása céljából.

c. Hogy koaguláltassuk és maszkírozzuk a csapadékot a SCN- ionok elől.

d. Hogy maszkírozzuk a csapadékot az oldatban lévő Ag+ ionok elől.

4. A kibocsátott fény hullámhossza és színe jellemző a gerjesztett elemre. Ez a jelenség lehetővé teszi a minőségi elemzést. Mi a nátrium esetében látott szín?
a. Ibolyalila
b. Püspöklila
c. Sárga
d. Halványzöld

